મુંબઈઃ ટીમ ઇન્ડિયાના મુખ્ય કોચ અનિલ કુંબલેએ કેપ્ટન વિરાટ કોહલી સાથેના મતભેદને કારણે પોતાના પદ પરથી રાજીનામું આપી દીધું. કુંબલેએ સોશિયલ મીડિયામાં પોતાનું નિવેદન જારી કરીને કેપ્ટન સાથેના મતભેદોને જવાબદાર ગણાવ્યા હતા. ઉલ્લેખનીય છે કે ચેમ્પિયન્સ ટ્રોફીની ફાઇનલના એક દિવસ પહેલાં ક્રિકેટ સલાહકાર સમિતિ (સીએસી) સામે કેપ્ટન કોહલીએ કોચ કુંબલેની કાર્ય પ્રણાલીનો ખુલ્લો વિરોધ કર્યો હતો. સૂત્રોના વિરાટના વિરોધ બાદ ભારતના કોચને લઈને સીએસી દ્વિધામાં પડી ગઈ હતી. સીએસી (સચીન, સૌરવ, લક્ષ્મણ) પણ આ વિવાદને ઉકેલવામાં નિષ્ફળ રહ્યા હતા.